Таму я апелюю цяпер у большасці сваёй да журналістаў. Я спрабую праз іх паламаць вось гэтыя існыя дагэтуль схемы, якія мы атрымалі ў спадчыну ад таталітарнага савецкага рэжыму. Гэта вельмі згубныя рэчы, якія, з аднаго боку, не даюць нам дыхаць, а з другога - паразітуюць на чалавеку. Гэта вельмі небяспечныя штукі. Таму што мы выхоўваем істоту, якая можа ператварыцца ў ваўка. Хоць воўк значна больш сумленны і высакародны, чым савецкі чалавек.